কুলসী নদী
কুলসী নদী ভারতের আসাম রাজ্যের ব্রহ্মপুত্র নদের একটি উপনদী। নদীটি মেঘালয়ের পশ্চিম খাসি পাহাড় থেকে উৎপন্ন হয়েছে। নদীটি তার উৎপত্তিস্থলে ক্ষীর নদী নামে পরিচিত। মেঘালয়ে ১২ কিলোমিটার পথ অতিক্রম করার পর নদীটি আসামের কামরূপ জেলার মধ্য দিয়ে প্রবাহিত হয় এবং কুলসী নামে পরিচিত হয়। ব্রহ্মপুত্র নদের সাথে কুলসীর সংগমস্থল আসামের কামরূপ জেলার নগরবেড়ায় অবস্থিত।